PTG ออกหุ้นกู้ 1 พันลบ. ดอกเบี้ย 3.59% เปิดขายสถาบัน-รายใหญ่ 15-17 ก.ย.
PTG ออกหุ้นกู้ 1 พันลบ. ดอกเบี้ย 3.59% เปิดขายสถาบัน-รายใหญ่ 15-17 ก.ย.
10 ก.ย. 2563

บริษัท พีทีจี เอ็นเนอยี จำกัด (มหาชน) หรือ PTG ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่าไม่เกิน 1,000 ล้านบาท อายุ 2 ปี 6 เดือน ครบกำหนดไถ่ถอนปี พ.ศ.2566 อัตราดอกเบี้ยคงที่ร้อยละ 3.59 ต่อปี จ่ายดอกเบี้ยทุก 3 เดือนตลอดอายุหุ้นกู้
ทั้งนี้ เสนอขายให้ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 15-17 ก.ย.63 โดยมี ธนาคารกรุงไทย ธนาคารซีไอเอ็มบี ไทย และ บล.เกียรตินาคินภัทร เป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของหุ้นกู้ที่ “BBB+” แนวโน้มเครดิต “Stable” โดยบริษัท ทริสเรทติ้ง จำกัด เมื่อวันที่ 17 ส.ค.63
โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้ชำระคืนเงินกู้ และ/หรือ หนี้จากการออกตราสารหนี้ ระยะเวลาการใช้เงินโดยประมาณภายใน 1 ปี
 